QTC มอบหม้อแปลงไฟฟ้า “รร.นิคมสร้างตนเอง” จ.ระยอง
QTC มอบหม้อแปลงไฟฟ้าให้แก่ โรงเรียนนิคมสร้างตนเอง จ.ระยอง เพื่อให้นำไปใช้ในการดำเนินกิจกรรมการเรียนการสอน
QTC มอบหม้อแปลงไฟฟ้าให้แก่ โรงเรียนนิคมสร้างตนเอง จ.ระยอง เพื่อให้นำไปใช้ในการดำเนินกิจกรรมการเรียนการสอน
27 มี.ค. 2566

นายเรืองชัย กฤษณเกรียงไกร กรรมการผู้จัดการ บริษัท คิวทีซี เอนเนอร์ยี่ จำกัด(มหาชน) หรือ QTC ได้ส่งมอบหม้อแปลงไฟฟ้าขนาด 250 kVA จำนวน 1 เครื่อง ให้แก่ โรงเรียนนิคมสร้างตนเอง จังหวัดระยอง 8 โดยมี นายศิวเทพ สมชิต ผู้อำนวยการโรงเรียน พร้อมด้วยคณะครู และนักเรียนเป็นตัวแทนในการรับมอบหม้อแปลงไฟฟ้าในครั้งนี้ เพื่อนำไปใช้ในการดำเนินกิจกรรมการเรียนการสอน เนื่องจากที่ผ่านมาประสบปัญหากระแสไฟฟ้าขัดข้องบ่อยครั้ง และปัจจุบันอยู่ระหว่างการก่อสร้างอาคารเรียนเพิ่มอีก 2 อาคาร ทำให้มีการใช้ไฟฟ้าเพิ่มขึ้นเมื่อมีการเปิดการเรียนการสอนพร้อมกัน